Ole Danbolt Mjøs

Ole Danbolt Mjøs (født 8. mars 1939 i Bergen, død 1. oktober 2013Ole Danbolt Mjøs er død   , Vårt Land 1. oktober 2013) var en norsk lege med doktorgrad.

Han var professor ved universitetet i Tromsø med spesialområde hjerteforskning, der han etablerte en egen forskningsgruppe på feltet. Han var i perioden 1989–95 rektor ved Universitetet i Tromsø. I hans tid som rektor ble nye studier etablert, blant annet fredsstudier og religionsstudier.Husebekk, Anne mfl.: «Ole Danbolt Mjøs» (nekrolog). Aftenposten, 10. oktober 2013, s. 18.

Han var leder for Den Norske Nobelkomite fra 2003 til 2009, og ledet utvalget for høgre utdanning («Mjøs-utvalget») fra 1998 til 2000.

Mjøs tok medisinsk embetseksamen ved Universitetet i Bergen i 1964. Han var leder for Studentersamfunnet i Bergen i 1962.

Mjøs var kommandør av St. Olavs Orden og av Finlands løves orden.«Jubilanter», Aftenposten, 8. mars 2004, s. 17. Han kom på en femtendeplass i kåringen av Årets tromsøværing i 2007. I 1992 fikk han Kristian Ottosen-prisen for arbeidet med å bedre studentenes faglige og økonomiske vilkår.

Mjøs var medlem av komiteen for Studentenes fredspris i 2009 og 2011.

 Referanser 

 Eksterne lenker  

Kategori:Norske medisinprofessorer
Kategori:Professorer ved Universitetet i Tromsø
Kategori:Rektorer ved Universitetet i Tromsø
Kategori:Kommandører av St. Olavs Orden
Kategori:Finlands løves orden
Kategori:Nobelkomiteens medlemmer og varamedlemmer
Kategori:Personer fra Bergen kommune
Kategori:Nobelkomiteens ledere